Is jy gereed? ~ Are you ready?: Wie is wie in die Bybel?
'n Lys van diegene wat ’n betekenisvolle rol in die Bybelverhaal gespeel het, met die belangrikste Bybelverwysings.
aäron Moses se broer en segsman; eerste hoëpriester van Israel: Eksodus 4-Numeri 33ev. Voor Farao: Eksodus 5 ev. Aäron se klere en wyding: Eksodus 28–29; Levitikus 8. Die goue kalf: Eksodus 32. Versoeningsritueel: Levitikus 16. Aäron en Miriam in opstand teen Moses: Numeri 12. Aäron se kierie: Numeri 17. Dood: Numeri 33:38–39.
abednego Een van Daniël se vriende wat na Babel verban is: Daniël 1–3.
abel Tweede seun van Adam en Eva, broer van Kain: Genesis 4.
abia 1. Seun van Jerobeam I; 1 Konings 14. 2. Seun van Rehabeam; koning van Juda: 1 Konings 15; 2 Kronieke 13.
abigajil Nabal se vrou, later met Dawid getroud: 1 Samuel 25.
abihu Seun van Aäron: saam met Nadab omgekom: Eksodus 6:22; Levitikus 10.
abimelek 1. Koning(s) van Gerar: Genesis 20; 26. 2. Seun van Gideon: Rigters 8:30ev.
abiram Het met Korag en Datan teen Mosessaamgesweer: Numeri 16.
abisag Die meisie van Sunem wat Dawid bedien het:1 Konings 1–2.
abisai Broer van Joab en een van Dawid se dertig uitgesoekte krygers: 1 Samuel 26:6 ev.
abjatar Seun van Agimelek, priester van Nob, wat hom by Dawid aangesluit het, medehoëpriester saam met Sadok: 1 Samuel 22:20 ev.
abner Saul se leërhoof; deur Joab en Abisai vermoor: 1 Samuel 14:50–2 Samuel 3.
abraham/abram Vader van die Israelitiese volk, man van buitengewone geloof: Genesis 11:26–25:10. God se roeping: Genesis 12. Die ontmoeting met Melgisedek: 14. God se verbond met hom: 17. Die “offer” van Isak: 22. Dood. 25:8.
absalom Seun van Dawid, het ’n opstand teen sy vader gelei: 2 Samuel 13–18.
adaivi Die eerste mens; geskep deur God en in beheer geplaas van die tuin van Eden. Deur sy ongehoorsaamheid het hy sonde en dood oor die ganse mensdom gebring: Genesis 1–4; kyk Romeine 5:12ev.
adonia Seun van Dawid wat Salomo die troon probeer ontneem het: 1 Konings 1–2.
agab Koning van Israel (man van Isebel) wat op Nabot se wingerd beslag gelê het: teenstander van Elia: 1 Konings 16:29–22:40.
agabus Profeet wat hongersnood en die gevangeneming van Paulus voorspel het: Handelinge 11:27–30; 21:7–14.
akan Gestenig omdat hy van die buit van Jerigo geneem het: Josua 7.
agas Seun van Jotan. koning van Juda, vader van Hiskia: 2 Konings 15:38 ev, 2 Kronieke 27:9 ev.
agija Het aan Jerobeam die opstand van die tien stamme voorspel: 1 Konings 11:29 ev; 14.
agimaás Seun van Sadok wat inligting aan Dawid deurgestuur het ten tyde van Absalom se opstand en wat die nuus van die oorwinning gebring het: 2 Samuel 17:17 ev, 18.
agimelek Pnester van Nob wat om die lewe gebring is omdat hy Dawid gehelp het 1 Samuel 21–22.
akis Koning van Gat by wie Dawid geskuil het: 1 Samuel 21, 27–29.
agitofel Dawid se vertroude raadgewer watvirAbsalom gehelphet: 2 Samuel 15:12–17:23.
agrippa Herodes Agrippa II wat Paulus se verdediging in Sesarea aangehoor het: Handelinge 25:13–26:32. Kyk ook artikel.
ahasia 1. Agab se seun, koning van Israel: 1 Konings 22:40 ev. 2. Seun van Joram, koning van Juda: 2 Konings 8:24 ev: 2 Kronieke 22:1 ev.
ahasveros Koning van Persië wat Ester sy koningin gemaak het: Ester.
aleksander 1. Seun van Simon van Sirene: Markus 15:21. 2. Leier in Jerusalem: Handelinge 4:6. 3. ’n Jood teenwoordig by die oproer in Efese: Handelinge 19:33. 4. Afgedwaalde Christen: 1 Timoteus 1:20. 5. Vyand van Paulus: 2 Timoteus 4:14. (Nie almal noodwendig verskillende mense nie.)
amasa Bevelvoerder van Absalom se leër; deur Joab vermoor: 2 Samuel 17:25, 20.
amasia Seun van Joas, koning van Juda: 2 Konings 12:21–14:21, 2 Kronieke 24:27 ev/ 1.
amnon Seun van Dawid, het Tamar onteer en is deur Absalom om die lewe gebring: 2 Samuel 13.
amon Seun van Manasse, koning van Juda: 2 Konings 21; 2 Kronieke 33.
amos Profeet van Tekoa wat die oordeel van God aan Israel bekend gemaak het: Amos.
ananias 1. Dissipel wat bedrog teen die kerk probeer pleeg het: Handelinge 5. 2. Dissipel van Damaskus wat na Paulus gestuur is: Handelinge 9. 3. Hoëpriester wat Paulus aangekla het: Handelinge 23:2; 24:1.
andreas Petrus se broer, ook ’n visser; een van die 12 apostels: Matteus 4:18; ens, Johannes 1:41 ev.
anna ’n Profetes in die tempel toe Jesus ingebring is: Lukas 2:36–38.
annas Joodse hoëpriester, skoonvader van Kajafas, voor wie Jesus verhoor is: Johannes 18:13 ev.
antiogos Naam van Seleucide-konings van Sirië in die tyd tussen die Testamente.
apollos Jood van Aleksandrië wat deur Priscilla en Akwila onderrig is, kragtige prediker wat die kerk by Korinte beïnvloed het—Handelinge 18:24 ev; 1 Korintiërs 1–4ev.
akwila en priscilla Christenpaar wat Apollos onderrig en die kerk op verskillende plekke gedien het: Handelinge 18; Romeine 16:3; ens.
arauna/ornan Die man wie se dorsvloer Dawid gekoop het, dit het die terrein van die tempel geword: 2 Samuel 24:16 ev; 1 Kronieke 21:15ev.
aretas Koning van Arabië: 2 Korintiërs 11:32.
argelaos Seun van Herodes die Grote: koning van Judea: Matteus 2:22.
argippus Kolossense 4:17; Filemon 2.
aristargos Reisgenoot en medewerker van Paulus: Handelinge 19:29 ev; Kolossense 4:10; Filemon 24.
artasasta Koning van Persië: Esra 4:7 ev; Nehemia 2:1.
artemis Godin van die Efesiërs: Handelinge 19 (met foto’s).
asa Koning van Juda: 1 Konings 15:8 ev, 2 Kronieke 14:1 ev.
asael Neef van Dawid, deur Abner om die lewe gebring: 2 Samuel 2:18 ev.
asaf ’n Leviet, koorleier van Dawid, word in sommige van die Psalmtitels gemeld: 1 Kronieke 15:17 ev; 25:1 ev.
asarja/ussia Naam van ’n aantal individue, maar veral bekend is die seun van Amasia, koning van Juda: 2 Konings 14:21 ev; 2 Kronieke 26.
assurbanipal Koning van Assirië: foto’s, 1, 2.
atalia Dogtervan Isebel; vrou van Joram van Juda, het haarself op die troon geplaas ná sy die koninklike geslag probeer uitroei het: 2 Konings 11; 2 Kronieke 22.
augustus Eerste Romeinse keiser, het ’n volkstelling afgekondig, wat Maria en Josef na Betlehem gebring het: Lukas 2:1.
baesa Onttroon Jerobeam se seun en regeer oor Israel: 1 Konings 15:16 ev.
balak Moabitiese koning wat vir Biteam aangesê het om Israel te vervloek: Numeri 22:2–24:25.
barabbas Rower wat in die plek van Jesus vrygelaat is: Matteus 27:16 ev, ens.
barak Een van die Rigters, het saam met Debora vir Sisera en die Kanaäniete verslaan: Rigters 4:6.
barnabas Leviet van Siprus, die gemeente van Antiogië het hom saam met Paulus gestuur om sendingwerk te doen: Handelinge 4:36; 9:27; 12:25 ev.
barsillai Lojale vriend van Dawid ten tyde van Absalom se opstand: 2 Samuel 17:27 ev; 19:31 ev.
bartimeus Blinde man wat deur Jesus genees is: Markus 10:46 ev.
bartolomeus Een van die 12 apostels: Matteus 10:3; ens.
baruk Jeremia se sekretaris: Jeremia 32:12 ev.
batseba Vrou van Urija, die Hetiet; Dawid het owerspel met haar gepleeg, en hulle is later getroud; moeder van Salomo: 2 Samuel 11–12; 1 Konings 1–2.
belsasar Koning van Babel wie se ryk deur die Perse omvergegooi is: Daniël 5.
beltsasar Babiloniese naam wat aan Daniël gegee is: Daniël 1:7.
benaja Een van Dawid se offisiere; verantwoordelik vir die uitroep van Salomo tot koning: 1 Konings 1–2.
ben-hadad Naam van verskeie konings van Damaskus: 1 Konings 15:18 ev; 20:1 ev, 2 Konings 6:24 ev; 8:7 ev; 13:3 ev.
benjamin Jakob se jongste seun, Ragel het by sy geboorte gesterf, vader van die stam wat hom by Juda geskaar het toe die koninkrykverdeel is: Genesis 35:18; 42–49.
bernice Suster van Herodes Agrippa II; was by toe lg Paulus se saak in Sesarea aangehoorhet: Handelinge 25:13ev.
besaleël Ambagsman wat gekies is om die tabernakel en sy toebehore te maak: Eksodus 35:35 ev.
bildad Een van Job se drie vriende: Job 2:11, ens.
bileam Deur Balak versoek om die Israeliete te vervloek: Numeri 22:5–24:25.
bilha Slavin van Ragel, moeder van Dan en Naftali: Genesis 29:29; 30:3; ens.
boas Grondeienaar van Betlehem, wat Rut se man en voorvader van Dawid geword het: Rut 2–4.
caesar Keiser van Rome: in die Evangelies, Augustus (Lukas 2:1) of Tiberius (Lukas 3:1 ), in Handelinge, Claudius, elders, Nero: Matteus 22:17 ev: Johannes 19:12 ev; Handelinge 17:7; 25:8 ev; Filippense 4:22; foto’s: Nero; Domitianus.
claudius Keiser van Rome: Handelinge 11:28; 18:2.
claudius lisias Kommandant in Jerusalem deur wie Paulus in hegtenis geneem is: Handelinge 21:31–23:30.
dan Een van Jakob se 12 seuns en voorvader van die stam van Dan: Genesis 30:5–6; ens.
daniël As jong man as gevangene na Babel weggevoer en opgelei vir diens in die hof, uitlêer van drome en siener, een van die groot Ou-Testamentiese profete: Daniël ev.
darius 1. Darius, die Meder, wat ná Belsasar se dood koning van Babel geword het, word slegs in die boek Danièl vermeld: Daniël 6:1 2. Darius I, koning van Persië, onder wie die tempel herbou is: Esra 4–6; Haggai 1:1; Sagaria 1:1. 3. Darius II Nehemia 12:22.
datan Saam met Korag en Abiram in oproer teen Moses: Numeri 16.
dawid Die skaapwagtertjie wat Israel se tweede koning gewo. d het en uit wie se nages!ag die Messias gebore is: digter/versamelaar van verskeie Psalms: 1 Samuel 16-1 Konings 2; 1 Kronieke 11–29. Deur Samuel as koning gesalf:1 Samuel 16. Dawid en Goliat 17. Vriendskap met Jonatan: 18–20. Dawid vlug voor Saul: 19–31. Klaag!ied oor Saul en Jonatan: 2 Samuel 1. Inname van Jerusalem; 5. Die ark na Jerusalem oorgebring: 6. 1 Kronieke 15. Godse belofte van ’n ewige dinastie: 2 Samuel 7; 1 Kronieke 17. Dawid en Batseba: 2 Samuel 11–12. Absalom se opstand: 15–18. Voorbereidings vir die tempel: 1 Kronieke 22 ev. Troonopvo!ging van Salomo, Dawid se dood: 1 Konings 1–2:11; 1 Kronieke 29.
debora Profetes in die tyd van die rigters wat met Barak saamgespan het om Sisera te verslaan: Rigters 4–5.
delila Fitistynse vrou wat Simson verraai het: Rigters 16.
demas Paulus se medearbeider wat hom op die ou end verlaat het: Kolossense 4:14, 2 Timoteus 4:10.
demetrius 1. Silwersmid van Efese: Handelinge 19:24. 2. Christen wat deur Johannes geloof is: 3 Johannes 12.
dina Jakob se dogter wie se ontering deur Sjgem wreed deur Simeon en Levi gewreek is: Genesis 34.
dionisius Lid van die Areopagus in Atene wat ’n Christen geword het: Handelinge 17:34.
diotrefes Selfsugtige kerkleier wat deur Johannes betig is: 3 Johannes 9–10.
doëg Saul se Edomitiese kneg wat hom ingelig het oor Agimelek se hulp aan Dawid: 1 Samuel 21:7; 22:9 ev.
dorkas/tabita Vrou bekend vir haar goeie werke. deur Petrus uit die dood opgewek: Handelinge 9:36 ev.
drusilla Joodse vrou van goewerneur Feliks, wat Paulus se saak verhoor het: Handelinge 24:24.
ebed-melek Etiopiese hofdienaar van Sedekia wat Jeremia se lewe gered het: Jeremia 38; 39:16 ev.
efraim Seun van Josef, voorvader van die stam Efraim: Genesis 41:52; 48:13 ev; ens.
efron Hetiet wat die Makpelagrot aan Abraham verkoop het: Genesis 23.
eglon Koning van Moab wat deur Ehud om die lewe gebring is: Rigters 3.
ehud Israelitiese baasvegter wat ’n sluipmoord op die Moabiet Eglon gepleeg het: Rigters 3.
ela Die naam van verskeie individue; veral bekend is die seun van Baesa, koning van Israel, wat deur Simri vermoor is: 1 Konings 16.
eleasar Seun van Aäron; gewyde priester, hoof van die Leviete: Eksodus 6:24; Levitikus 10; Numeri;Josua 14:1; ens.
eli Priester en Rigter in Silo: Samuel se voorganger: 1 Samuel 1–4ev.
elia Een van Israel se grootste profete, tydgenoot van Agab: 1 Konings 17–2 Konings 2/pp265 ev. Die droogte: 1 Konings 17. Kragmeting met die profete van Baäl: 18. Die “fluistering in die windstilte”: 19. Die wa van vuur: 2 Konings 2. Elia se verskyning by die verheerliking van Christus: Markus 9:4 ev.
eliëser Name van verskeie individue; veral bekend is Abraham se slaaf en aangewese erfgenaam: Genesis 15:2.
elifas Een van Job se drie vriende: Job 2:1; ens.
elihu Toornige jong man in die verhaal van Job:Job 32:2 ev.
elimas Towenaar wat Paulus en Barnabas in Siprus teengestaan het: Handelinge 13.
elimelek Naomi se man: Rut 1:2.
elisa Elia se opvolger as profeet van Israel: 1 Konings 19:16 ev; 2 Konings 2–9; 13ev Elisa en die Sunamitiese vrou: 2 Konings 4. Genesing van Naäman: 2 Konings 5.
elisabet Vrou van Sagaria en moeder van Johannes die Doper: Lukas 1.
eljakim Naam van verskeie individue: veral bekend is die paleisbestuurder van Hiskia wat met Sanherib se offisiere onderhandel het: 2 Konings 18:18ev; Jesaja 36.
eljasib Hoëpriester in die tyd van Nehemia; het deelgeneem aan die herbou van die stadsmure: het later met Nehemia se vyande ’n kompromis aangegaan: Nehemia 3:1.
elkana Vader van Samuel: 1 Samuel 1.
epafras Paulus se vriend en medearbeider: Kolossense 1:7; ens.
epafroditos Christen wat deur die gemeente in Filippi na Paulus gestuur is: Filippense 2:25 ev.
erastus 1. Paulus se helper: deur Timoteus na Masedonië gestuur: Handelinge 19:22; 2 Timoteus 4:20. 2. Stadstesourier van Korinte: Romeine 16:23.
esarhaddon Opvolger van Sanherib as koning van Assirië: 2 Konings 19:37.
esau Seun van Isak en Rebekka: tweelingbroer van Jakob; het sy seën verkwansel en is van sy geboortereg beroof: Genesis 25:25 ev; 27–28:9; 32–33; 36.
esegiël Groot Ou-Testamentiese profeet en siener: sy profesieë is gerig tot die Joodse bannelinge in Babel, kyk Esegiël. Esegiëlsegesigte van God Esegiël 1; 10. Die wagter: 3; 33. Dood van Esegiël se vrou: 24. Laagte vol droë bene: 37. Gesig van die tempel: 40 ev. Die rivier van die lewe: 47.
esra Priester en skrifgeleerde wat met ’n geselskap bannelinge na Jerusalem teruggekeer het; verantwoordelik vir die herinstelling van die Joodse wet: Esra 7–10; Nehemia 8–9.
ester Joodse banneling wat die koningin van die Persiese koning, Ahasveros, geword het; heldin van die boek Ester.
eunice Moeder van Timoteus: 2 Timoteus 1:5.
eutigus Jong man wat, terwyl Petrus gepreek het, uit ’n venster geval het en weer na die lewe teruggebring is: Handelinge 20:9 ev.
eva Die eerste vrou; deur Satan aangehits tot ongehoorsaamheid aan God: Genesis 3/1.
ewil-merodak Amel-Marduk, koning van Babel, wat Jogagin uit die gevangenis vrygelaat het: 2 Konings 25:27; Jeremia 52:31.
farao Titel van die konings van Egipte. Veral bekend is 1. Abraham se farao: Genesis 12:10’ev.2.Josef se farao: Genesis 40. 3. Die farao van die uittog; Eksodus 5. 4. Die farao het: 1 Konings 9:16 ens. 5. Die farao wat Hadad beskerm het: 1 Konings 11. 6. Sisak, wat Jerobeam bygestaan en Jerusalem aangeval het: 1 Konings 11:40; 14:25 ev; 2 Kronieke 12. 7. So: 2 Konings 17:4. 8. Tirhaka: 2 Konings 19:9; Jesaja 37:9. 9. Neko (kyk hierbo). 10. Hofra: Jeremia 44:30; Esegiël 29:2.
febe Diaken van Kenchreë: Romeine 16:1–2.
feliks Romeinse goewerneur wat Paulus in Sesarea gevange gehou het: Handelinge 23:24–24:27
festus Opvolger van Feliks as goewerneur van Judea: het Paulus se saak in Sesarea verhoor: Handelinge 25–26.
filemon Christelike eienaar van die slaaf Onesimus, aan wie Paulus ’n brief geskryf het.
filippus 1. Een van die twaalf apostels: Matteus 10:3; Johannes 1:44 ev; 6:5 ev: 12:20–22; 14:8. 2. Seun van Herodes die Grote; man van Herodias: Markus 6:17. 3. ’n Ander seun van Herodes; heerser van lturea: Lukas 3:1. 4. Ampsbekleder en evangelis van die vroeë kerk: Handelinge 6; 8; 21:8–9.
gabriël Engel wat gestuur is om Daniël se gesig uit te lê: het aan Sagaria en aan Maria verskyn om onderskeidelik die geboorte van Johannes die Doper en die geboorte van Jesus aan te kondig: Daniël 8:16; Lukas 1:19, 26.
gad Seun van Jakob en Lea se slavin Silpa; voorvader van een die stamme van Israel: Genesis 30:11; 49:19.
gaius 1 Masedoniër betrokke by die oproer in Efese: Handelinge 19:29. 2. Paulus se reisgenoot na Jerusalem: Handelinge 20:4. 3. Korintiër wat deur Paulus gedoop is: 1 Korintiërs 1:14. 4. Die persoon aan wie Johannes sy derde brief geskryf het: 3 Johannes 1. (Kan vier verskillende persone wees of nie.)
gallio Goewerneur van Agaje (en broer van Seneca, leermeester van Nero); ’n besluit wat hy téén die Jode geneem het wat klagtes teen Paulus ingebring het, het nuwe vryheid aan die kerk gegee: Handelinge 18.
gam Seun van Noag, vader van verskeie volke: Genesis 5:32; 9:18 ev; 10:6.
gamaliël Invloedryke rabbi en lid van die Sanhedrin wat gemaan het dat die apostels met omsigtigheid behandel moet word: Handelinge 5:34 ev; 22:3.
ganamel Neef van Jeremia: met die Babiloniese inval het hy ’n stuk grond in Anatot aan lg verkoop: Jeremia 32.
ganani Nehemia se broer wat hom van die ellende in Jerusalem vertel het: Nehemia 1:2.
gananja Vals profeet wat deur Jeremia aan die kaak gestel is: Jeremia 28.
gedalja Deur Nebukadnesar aangestel as goewerneur van Juda: ná slegs ’n paar maande kom hy om in ’n sluipmoord aanval: 2 Konings 25; Jeremia 39:14–41:18.
gehasi Slaaf van Elisa; gestraf omdat hy vergoeding van Naäman wou hê: 2 Konings 4–5; 8:4.
gerson Seun van Levi; hoof van een van die drie Levitiese families: Eksodus 6:15–16; Numeri3:17ev
gesem ’n Arabier; een van Nehemia se grootste vyande: Nehemia 2:19; 6:1 ev.
gideon Het Israel in die tyd van die rigters van die Midianiete verlos: Rigters 6–8.
gilkija Hoëpriester in die tyd van Josia; die wetboek is deur hom teruggevind: 2 Konings 22–23; 2 Kronieke 34.
gog Leier van die invallende noordelike volke wat deur God vernietig sal word: Esegiël 38–39. “Gog en Magog”: simbool van die anti-Christelike magte in die finale aanslag teen God: Openbaring 20:8.
goliat Filistynse baasvegter wat deur Dawid oorwin is: 1 Samuel 17.
gulda Profetes wat deur Hilkia geraadpleeg is nadat hy die wetboek teruggevind het: 2 Konings 22:14 ev; 2 Kronieke 34:22 ev.
gusai Dawid se vriend wat Absalom oorreed het om nie Agitofel se raad te volg nie: 2 Samuel 15:32–17:15.
habakuk Profeet wat in sy boek sy verwarring beskryf oor die feit dat God gebruik gemaak het van die goddelose Galdeërs om die volk te straf.
hadad-eser Koning van Soba wat deur Dawid verslaan is: 2 Samuel 8; 10; 1 Konings 11:23; 1 Kronieke 18–19.
hadassa Joodse naam van Ester.
hagar Egiptiese slavin van Sara: moeder van Ismael: Genesis 16; 21.
haggai Profeet wat die volk na hul terugkeer uit ballingskap aangespoor het om die tempel te herbou: Haggai.
haman Die skurk in die boek Ester wat teen die Jode saamgesweer het: Ester.
hammoerabi Koning van Babel, opsteller van ’n wetkode; foto.
heman Deur Dawid aangestel as een van die tempelmusiekleiers: 1 Kronieke 16:41–42, 25.
henog Nakomeling van Adam se seun Set; het “naby God geleef” en het nie gesterf nie, maar is “weggeneem”: Genesis 5:18–24/1.
herodes 1. Herodes die Grote: Matteus 2; Lukas 1:5. 2. Herodes Antipas: Matteus 14; Markus 6; Lukas 3; 9; 23; Handelinge 4:27; 13:1. 3. Herodes Agrippa I: kyk artikel, “Die Herodes-familie”.
herodias Vrou van Herodes Antipas wat die dood van Johannes die Doper bewerk het: Matteus 14; Markus 6; Lukas 3:19.
himeneus Deur Paulus getugtig omdat hy die mense deur sy vals prediking in die war gebring het: 1 Timoteus 1:20; 2 Timoteus 2:17.
hiram Koning van Tirus: het ’n bondgenootskap met Dawid en Salomo gesluit, en sederhout en geskoolde arbeid vir die tempel voorsien; het saam met Salomo ’n handelsvloot in die Rooi See tot stand gebring:1 Konings 5:10–11.
hiskia Een van Juda se voortreflikste konings; tydgenoot van Jesaja; in Jerusalem deur die Assiriërs beleër: 2 Konings 18–20; 2 Kronieke 29–32; Jesaja 36–39.
hofni en pinehas Eli se beginsellose seuns: 1 Samuel 2:4.
hosea 1. Profeet van God se liefde vir sy trouelose volk: Hosea. 2. Laaste koning van die noordelike koninkryk van Israel: 2 Konings 17.
isai Dawid se vader; kleinseun van Rut en Boas: 1 Samuel 16–17.
isak Seun van Abraham; vader van Jakob en Esau: Genesis 21–35. “Offer” van Isak: Genesis 22. Vrou vir Isak: 24. Seëning van Jakob: 27.
is-boset Saul se seun wat deur Abner koning gemaak is: 2 Samuel 2–4.
isebel Prinses van Tirus en Sidon wat met Agab getrou en die Baäldiens in Israel ingebring het; verantwoordelik vir Nabot se dood, op bevel van Jehu na haar dood gegooi: 1 Konings 16:31; 18:4; 13; 19:19:1–2, 21; 2 Konings 9.
ismael Seun van Abraham en Hagar: Genesis 16–17; 25.
israel Latere naam van Jakob, en van die volk wat van hom afstam.
issaskar Seun van Jakob en vader van een van die stamme van Israel: Genesis 30:18; 49:14 ev.
itamar Seun van Aäron; priester van Israel: Eksodus 6:22; Numeri 3 ev.
ittai Filistyn van Gat wat getrou gebly het aan Dawid met Absalom se opstand: 2 Samuel 15, 18.
jabin Koning van Hasor wie se leër deur Debora en Barak verslaan is: Rigters 4.
jael Vrou van Heber wat Sisera met ’n tentpen vermoor het: Rigters 4.
jafet Een van Noag se drie seuns; voorvader van ’n aantal volke: Genesis 5:32; 9:18 ev; 10:1 ev.
jáfrus Raadstid van die sinagoge wie se dogtertjie deur Jesus uit die dood opgewek is: Markus 5:21.
jakob Seun van Isak wat sy ouer broer, Esau, bedrieg het: Genesis 25–49. Die geboortereg: Genesis 25. Isak se seëning: 27. Die droom by Bet-EI: 28. Jakob en Laban: 29–31. Jakob stoei met God: 32. God se belofte: 35. Reis na Egipte:44. Jakob seën sy seuns: 49.
jakobus 1. Seun van Sebedeus, broer van Johannes; een van die 12 apostels: Matteus 4:21 ev; 10:2; 17:1 ev: Markus 10:35 ev; Handelinge 12:2. 2. Seun van Alfeus: nog een van die 12 apostels, waarskynlik dieselfde persoon as “Jakobus die Kleine”: Matteus 10:3; ens. 3. Broer van Jesus wat leier van die gemeente in Jerusalem geword het: skrywer van die brief Jakobus: Matteus 13:55; Handelinge 12:17; 15:13 ev; 21:18; 1 Korintiërs 15:7; Galasiërs 1:19; 2:9; Jakobus.
jason Persoon wat vir Paulus in Tessalonika onderdak gegee het en aanspreeklik gehou is vir hom: Handelinge 17:5ev.
jedutun Deur Dawid as een van die leiers by die tempelmusiek aan gestel: 1 Kronieke 16:41–42, 25.
jefta Die rigter wie se gelofte uitgeloop het op die dood van sy dogter: Rigters 11–12/ 1.
jehoram/joram 1. Seun van Agab, koning van Israel; deur Jehu om die lewe gebring: 2 Konings 3; 8–9; 2 Kronieke 22. 2. Seun van Josafat, koning van Juda: 2 Konings 8:16 ev, 2 Kronieke 21.
jehoseba Prinses van Juda en vrou van Jojada wat die lewe van Joas gered het: 2 Konings 11:2–3, 2 Kronieke 22:11–12.
jehu God het hom deur Elisa gesalf om Agab se geslag uit te roei en koning van Israel te word: 2 Konings 9–10.
jehudi Amptenaar in Jojakim se hof wat die boekrol van Jeremia aan die koning voorgelees het: Jeremia 36.
jeremia Groot profeet van Juda in die tyd toe die land deur Babel verower is: 2 Kronieke 35:25; 36:12, 21–22; Jeremia. Roeping: Jeremia 1. Die pottebakker: 18–19. Die juk van Babel: 27–28. Die nuwe verbond: 31. Die koop van die stuk grond: 32. Die lees van die boekrol: 36. In die modderput: 38. Na Egipte meegevoer: 43.
jerobeam 1. Jerobeam I, eerste koning van die noordelike koninkryk van Israel; het tempels gebou om die een in Jerusalem na die kroon te steek: 1 Konings 11:26–14:20. 2. Jerobeam II, een van Israel se bekendste konings; die maatskaplike euwels en leë rituele van sy bewind is skerp veroordeel deur die profete: 2 Konings 14:23–29; Amos 7.
jerubbaál Ander naam vir Gideon (Rigters 7:1).
jesaja Groot Ou-Testamentiese profeet: 2 Konings 19–20; Jesaja. Roeping: Jesaia 6. Grootprofesieë; die Spruit. Jesaja 4; lmmanuel: 7; die groot lig, ’n Kind is gebore, 9; ’n spruit uit Isai, die wolf sal bly by die lam, 11–12; die woestyn sal bloei, 35 troos my volk, 40; dienaarsliedere 42; 49; 50; 52–53; 61; staan op, word verlig. 60; Sanherib se inval: 36–39.
Jesus Christus Kyk onder Sleuteltemas.
jetro/rehuel Moses se “skoonvader”: Eksodus 2:16 ev; 3:1; 4:18; 18.
joab Seun van Dawid se stiefsuster Seruja en bevelvoerder van sy leër; verantwoordelik vir Abner se dood; het die versoening tussen Dawid en Absalom bewerkstellig, het Adonia téén Salomo gesteun: 2 Samuel 2–3; 10–11; 14; 18–20; 24; 1 Konings 1–2; ook 1 Kronieke 11 ev.
joahas 1. Seun van Jehu, koning van Israel: 2 Konings 13–14. 2. Seun van Josia, koning van Juda; deur farao Neko onttroon: 2 Konings 23:30 ev, 2 Kronieke 36.
joas 1. Koning van Israel: 2 Konings 13. 2. het Atalia se bloedbad vrygespring en koning van Juda geword: het die tempel herstel: 2 Konings 11–12; 2 Kronieke 24.
job Sentrale figuur in die boek Job; ondersoekdieprobleemvan lydingev.
joël Profeet in die tyd van Ussia; slegs bekend deur die boek Joël.
joganan Joodse leier wat Gedalja gewaarsku het teen die komplot wat gesmee is om hom om die lewe te bring; soek raad by Jeremia oor die trek na Egipte, maar veronagsaam dit: Jeremia 40–43.
johanna Een van die vroue wat vir Jesus en die 12 gesorg het; teenwoordig die oggend van die opstanding: Lukas 8:3; 24:10.
johannes 1. Die apostel Johannes, seun van Sebedeus, broer van Jakobus; sy leer word in die vierde Evangelie, die briewe van Johannes en in Openbaring aangetref: Matteus 4:21 ev; 10:2; 17:1 ev; Markus 5:37; 10:35 ev: Lukas 9:49 ev; Handelinge 3–4. 2. Johannes die Doper, voorloper van die Messias: Lukas 1, 3; 7:18 ev; Matteus 3, 11; Markus 1; 6:14; ens; Johannes 1; 3:22. 3. Johannes Markus: kyk onder Markus.
jojada Naam van verskeie individue; veral bekend is die hoëpriester wat verantwoordelik was vir die staatsgreep wat Atalia onttroon en Joas op die troon van Juda geplaas het: 2 Konings 11–12; 2 Kronieke 23–24.
jojagin Seun van Jojakim, koning van Juda; deur Nebukadnesar na Babel gestuur, uit die gevangenis deur sy opvolger bevry: 2 Konings 24; 25:27 ev; 2 Kronieke 36; Jeremia 52:31 ev.
jojakim Eljakim, seun van Josia, koning van Juda; deur farao Neko op die troon geplaas; koning wat Jeremia se boekrol met profesieë verbrand het: 2 Konings 23:34 ev, 2 Kronieke 36; Jeremia 22:18 ev, 26, 36.
jona Profeet wie se sending na Nineve in die boek Jona opgeteken is.
jonadab 1. Een van Dawid se familielede, betrokke by die ontering van Tamar: 2 Samuel 13. 2. Seun van Regab, wat Jehu gehelp het om die profete van Baäl uit te wis: 2 Konings 10.
jonatan Oudste seun van Saul; boesemvriend van Dawid: 1 Samuel 13–14, 18–20; 23:16–18; 31:2.
joram Kyk onder Jehoram.
josafat Seun van Asa, koning van Juda; deur die huwelik verwant aan Agab van Israel: het saam met lg by Ramot in Gilead teen die Siriërs geveg: 1 Konings 22; 2 Konings 3; 2 Kronieke 17–21.
josef 1. Jakob se liefling seun, een van die groot Ou-Testamentiese helde: Genesis 30:24; 37–50. Josef aan die Ismaeliete verkoop:31. Potifar se vrou:39. In die gevangenis: 40. Farao se drome: 41. Hongersnood: Josefen sy broers: 42–45. Dood: 50. 2. Eggenoot van Maria, moeder van Jesus: Matteus 1–2; Lukas 1:27; 2. 3. Josef van Arimatea, geheime dissipel van Jesus wat sy graf voorsien het: Matteus 27:57 ev; Markus 15:43; Lukas 23:50 ev; Johannes 19:38 ev.
josia Koning van Juda wat deurtastende godsdienshervorminge ingestel het, sneuwel in ’n oorlog teen farao Neko in Megiddo: 2 Konings 21:24–23:30; 2 Kronieke 33:25–35:27.
josua Opvolger van Moses as leier van Israel; het die volk in die beloofde land ingelei: word vanaf Eksodus 17:9 vermeld, maar in die besonder in die boek Josua. Oorwinning oor Amalek: Eksodus 17. Verkenner van die land: Numeri 13–14. Aangewys as Moses se opvolger: Numeri 27. Moses stel hom aan: Deuteronomium 31; 34:9 ev. Deurtog deur die Jordaan: Josua 4. Jerigo:6. Verdeling van die land: 13 ev. Josua se aanklag teen Israel: 23–24.
jotam Seun van Ussia, koning van Juda: 2 Konings 15; 2 Kronieke 26–27.
juda Een van Jakob se 12 seuns; voorvader van die koninklike stam van Israel: Genesis 29:35; 37–38; 43 ev. 49:8–9.
judas Naam van ’n aantal individue in die Nuwe Testament, waaronder veral bekend is: 1. Judas, die seun van Jakobus, een van die 12 apostels: Lukas 6:16; ens. 2. Die broer van Jesus en moontlik die skrywer van die brief Judas: Matteus 13:55. 3. Judas Iskariot, Jesus se verraaier: Matteus 10:4; 26:14 ev; 27:3 ev; Johannes 13; 18.
kain Oudste seun van Adam en Eva: het sy broer Abel vermoor: Genesis 4.
kajafas Hoëpriester voor wie Jesus verhoor is: Matteus 26:3; Lukas 3:2; Johannes 18:13.
kaleb Uitgestuur om Kanaän te verken; van die 12 verkenners het slegs hy vir Josua aangeraai dat hulle moet optrek; op sy oudag het hy Hebron as erfdeel ontvang en die Enakiete daaruit verdrywe: Numeri 13–14; Josua 14–15.
kanaän Seun van Gam, deur sy oupa, Noag, vervloek: Genesis 9:18 ev.
kedorlaomer Koning van Elam wat ’n straftog teen Sodom en Gomorra gelei het; deur Abraham agtervolg en verslaan is: Genesis 14.
kehat Seun van Levi; hoof van een van die drie Levitiese families; voorvader van Moses: Eksodus 6:15 ev; Numeri 3.
ketura Abraham se tweede vrou ná Sara se dood: Genesis 25:1 ev.
kis Vader van koning Saul: 1 Samuel 9:1 ev.
klemens Christen van Filippi; medewerker van Paulus: Filippense 4:3.
kornelius Romeinse kaptein oor honderd na wie se huis Paulus gestuur is om die evangelie te verkondig: Handelinge 10/1.
kressens Reisgenoot van Paulus; na Galasië gestuur: 2 Timoteus 4:10.
krispus Bekeerling van Korinte wat deur Paulus gedoop is: Handelinge 18:8; 1 Korintiërs 1:14.
kleopas Een van die twee wat die opgestane Jesus op die pad na Emmaus ontmoet het: Lukas 24:13 ev.
korag Leviet wat met Datan en Abiram saamgesweer het teen Moses en Aäron: Numeri 16.’
kores Koning van die Perse wat die Babiloniërs omvergewerp en die Jode uit hul ballingskap laat terugkeer het: Esra 1:1 ev/6:15; Jesaja 44:28 ev; Daniël 1:21.
kusan-risatajim Onderdrukker van Israel in die tyd van die rigters: Rigters 3:8 ev.
laban Rebekka se broer; oom van Jakob wat hom in slinksheid uitoorlê het: Genesis 24:29; 28–30.
lameg 1. Afstammeling van Kain: Genesis 4. 2. Vader van Noag: Genesis 5:28 ev.
lasarus Broer van Marta en Maria; deur Jesus uit die dood opgewek: Johannes 11–12:11.
lea Oudste dogter van Laban, Jakob se vrou en moeder van ses van sy seuns: Genesis 29:16–33:7.
lemuel Koning wie se moeder se leringe in Spreuke 31:1–9 uiteengesit is.
levi Een van Jakob se 12 seuns; voorvader van die stam waaruit Israel se priesters en predikers kom: Genesis 29:34; 34:25 ev; 49:5 ev.
lidia Sakevrou van Tiatire wat in Filippi tot bekering gekom het: Handelinge 16:14–15/1.
lot Abraham se broerskind wat gekies het om in Sodom te woon en ternouernood uitwissing vrygespring het: Genesis 11:31–14:16; 19.
lukas Skrywer van die derde Evangelie en van Handelinge; ’n dokter; metgesel van Paulus op sy sendingreise: Kolossense 4:14; 2 Timoteus 4:11; Filemon 24.
magog Leier van die invallende noordelike volke wat deur God vernietig sal word: Esegiël 38–39. “Gog en Magog”: simbool van die anti-Christelike magte in die finale aanslag teen God: Openbaring 20:8.
malgus Slaaf van die hoëpriester; Petrus het sy oor afgekap toe Jesus in die tuin van Getsemane gevange geneem is: Johannes 18:10.
maleagi Naam of skuiInaam van die skrywer van die boek Maleagi.
manasse 1. Josef se seun; voorvader van een van die stamme van Israel: Genesis 41:51; 48. 2. Seun van Hiskia, koning van Juda: 2 Konings 21; 2 Kronieke 33.
monoag Vader van Simson: Rigters 13.
maria Naam van verskeie vroue in die Nuwe Testament. 1. Maria, die moeder van Jesus en vrou van Josef: Matteus 1; 2:11; 13:55; Lukas 1–2. 2. Maria, die suster van Marta en Lasarus, wat Jesus gesalf het: Lukas 10:39 ev; Johannes 11; 12:3 ev. 3. Maria Magdalena, wat deur Jesus genees is en die eerste was om hom te sien ná sy opstanding:. Matteus 27:55–56, 61; 28:1 ev;Markus 15:40 ev; Lukas 8:2; Johannes 20. 4. Maria, die moeder van Johannes Markus: Handelinge 12:12. 5. Maria, die moedervan Jakobus; die “ander Maria”; en Maria, vrou van Klopas—almal waarskynlik een en dieselfde persoon: Matteus 27:56, 61; 28:1; Johannes 19:25.
markus Skrywer van die tweede Evangelie, reisgenoot van Paulus en Barnabas, ook van Petrus: Handelinge 12:12, 25; 13:13; 15:36 ev; Kolossense 4:10; 2 Timoteus 4:11; Filemon 24; 1 Petrus 5:13.
marta Suster van Maria en Lasarus, in wie se huis Jesus oorgebly het: Lukas 10:38 ev; Johannes 11; 12:2.
matteus Tollenaar wat een van die 12 apostels geword het; skrywer van die eerste Evangelie: Matteus 9:9; 10:3; ens.
mattias Gekies om die plek in te neem van Judas Iskariot as die twaalfde apostel: Handelinge 1:15ev.
mefiboset Seun van Saul se seun Jonatan; ter wille van Jonatan deur Dawid begunstig: 2 Samuel 4:4; 9; 16:1 ev; 19:24 ev.
melgisedek Priester en koning van Salem wat vir Abraham ontmoet en geseën het: Genesis 14:18ev; kyk Hebreërs 5–7
menahem Koning van Israel: 2 Konings 15.
merab Saut se dogter, aan Dawid belowe: 1 Samuel 14:49; 18:17 ev.
merari Seun van Levi; voorvader van een van die drie Levitiesefamilies: Eksodus 6:15 ev; Numeri 3.
mérodak-baladan Marduk-apla-iddina II, koning van Babel wat ’n afvaardiging na Hiskia gestuur het: Jesaja 39.
mesag Een van Daniël se drie vriende wat saam met hom in ballingskap in Babel was; in die brandende oond gegooi, maar het ongedeerd uitgekom: Daniël 1; 2:49, 3.
metusalag Die langslewende aartsvader wat in Genesis 5 genoem word.
miga 1. Profeet in die tyd van Jesaja; sy profesieë verskyn in die boek Miga. 2. Die Efraimiet wat ’n Leviet as priester in sy huis aangestel het: Rigters 17–18. 3. Profeet wat deur Agab ontbied is: 1 Konings 2?; 2 Kronieke 18.
migael Beskermengel van Daniël: Daniël 10; 12:1, ook Judas 9, Openbaring 12:7.
mikal Dogter van Saul; vrou van Dawid wat hom gehelp het om van Saul te ontsnap; sy het dit afgekeur dat hy voor die ark gedans het: 1 Samuel 14:49; 18:20 ev: 19:11 ev; 25:44; 2 Samuel 3:13–16; 6:16 ev.
mirjam Ouer suster van Moses en Aäron; het van oorwinningsvreugde gesing ná die deurtog deur die Rietsee; is later met melaatsheid gestraf oor haar opstandigheid teen Moses: Eksodus 2:4ev; 15:20–21; Numeri 12; 20:1.
mordegai Neef van Ester; het haar aangespoor om op te tree en die Joodse volk van uitwissing te red: Ester 2:5–10:3.
moses Groot leier en wetgewer wat Israel uit Egipte en in hul omswerwinge deur die woestyn gelei het: Eksodus 2-Deuteronomium 34. Geboorte en grootmaak deur die farao se dogter: Eksodus 2. Die brandende bos:3–4. Die stryd met farao 7–12. Die deurtog deur die Rietsee: 14. Water uit die rots: 17; Numeri 20. Sinaï; die wetgewing: Eksodus 19 ev. Die goue kalf: 32. Die verkenners: Numeri 13–14. Aanwysing van ’n opvolger:17. Leringe vir die volk voordat hulle die land binnetrek: Deuteronomium 6 ev. Laaste aanklag teen die volk: 31. Moses se seëning: 33; Dood: 34.
naäman Siriese leërhoof wat deur Elisa van melaatsheid genees is: 2 Konings 5/1.
nabal Man van Abigajil; grondeienaar wat geweier het om gasvryheid aan Dawid te betoon: 1 Samuel 25.
nabot Vermoor sodat Agab die wingerd wat hy so begeer het in besit kon neem: 1 Konings 21.
nadab Seun van Aäron wat saam met Abihu heiligskennis gepleeg het en daarvoor moes sterf: Levitikus 10.
naftali Een van Jakob se 12 seuns; voorvader van een van die stamme van Israel:Genesis 30:8; 49:21.
nahor Broer van Abraham wat hom in Haran gevestig en die voorvader van verskeie Aramese stamme geword het: Genesis 11:27 ev: 22:20 ev: 24:10 ev.
nahum Profeet wie se profesie teen Nineve in die boek Nahum opgeteken is.
naomi Skoonmoeder van Rut: van Betlehem: Rut.
natan Profeet wat God se woord aan Dawid gebring en Salomo op die troon help plaas het: 2 Samuel 7, 12; 1 Konings 1; 1 Kronieke 17.
natanael Een van die 12 apostels; waarskynlik een en dieselfde persoon as Bartolomeus: van Kana: Johannes 1:46–52; 21:2.
nebukadnesar/nebukadresar Koning van Babel wat Jerusalem ingeneem en die Judeërs in ballingskap weggevoer het; sy drome is deur Daniël uitgelê: 2 Konings 24–25; 2 Kronieke 36; Jeremia 21:2–52:30; Esegiël 26:7 ev: 29:18 ev; 30:10; Daniël 1–4.
nebusaradan Hoof van Nebukadnesar se lyfwag in Jerusalem: 2 Konings 25; Jeremia 39:9.
nehemia Skinker van die koning van Persië; keer na Jerusalem terug en organiseer die herbou van die mure, sy herinneringe is opgeteken in die boek Nehemia.
neko Farao wat Josia in ’n veldslag by Megiddo gedood het; het Joahas afgesit en Eljakim tot koning gemaak: 2 Konings 23; 2 Kronieke 35:20–36:4.
nergal-sareser Offisier in Nebukadnesar se leër: Jeremia 39.
nikodemus Lid van die Joodse Raad wat in die geheim na Jesus gekom het: Johannes 3; 7:50 ev; 19:39.
noag Godvresende man wat gered is van die vloed waarin die res van die mensdom uitgewis is; vader van Sem; Gam en Jafet: Genesis 6–9/pp131-134.
obadja 1. Paleisopsigter van Agab wat ’n honderd profete van God gered het: 1 Konings 18. 2. Die profeet wie se boodskap teen Edom in die boek Obadja opgeteken is.
obed Seun van Rut en Boas; oupa van Dawid: Rut4:13ev.
obed-edom Filistyn in wie se huis die ark gehuisves is ná Ussa se dood: 2 Samuel 6:10 ev; 1 Kronieke 13.
og Koning van Basan, oos van die Jordaan, wat deur die Israeliete verslaan is: Numeri 21:33ev; Deuteronomium 3.
omri Magtige koning van Israel wat Samaria sy hoofstad gemaak het: 1 Konings 16.
onesiforus Christen wat Paulus in die gevangenis behulpsaam was: 2 Timoteus 1:16ev; 4:19.
onesimus Slaaf wat van sy heer weggeloop het, onderwerp van Paulus se brief aan Filemon.
ornan Kyk onder Arauna.
orpa Skoondogter van Naomi: Rut 1.
otniël Een van die rigters: Rigters 3:7–11/1.
pasgur Priester wat Jeremia in die blok gesit het: Jeremia 20.
paulus/saulus Apostel onder die heidene en skrywer van 13 Nuwe-Testamentiese briewe: Handelinge 7:58-Filemon. Stefanus se marteling: Handelinge 7:58 ev. Vervolging van die kerk:8:3; 9:1 ev. Bekering:9 (22; 26). Eerste sendingreis: 13–14. Vergadering in Jerusalem: 15. Tweede sendingreis: 15:36–18:22. Derde sendingreis: 18:23–20:38. In Jerusalem: gevangeneming: 21–23. Sesarea: verdediging voor Feliks en Agrippa: 24–26. Seevaart na Rome: 27–28. Kyk ook die meer persoonlike gedeeltes in sy briewe: bv. 2 Korintiërs 1–2; 7; 11–12; Galasiërs 1:11–2:21; Filippus 1:12 ev; 3; 1 Tessalonisense 2–3; 2 Timoteus 4:6 ev;ens.
peka Hy het Pekahia, koning van Israel, onttroon: 2 Konings 15:25–16:5.
pekahia Koning van Israel wat in ’n sluipmoordaanval deur Peka gedood is: 2 Konings 15:22–26.
pelatja Leier in Jerusalem wie se dood Esegiël in ’n gesig gesien het: Esegiël 11.
peninna Elkana se tweede vrou, wat die kinderlose Hanna gespot het: 1 Samuel 1/1.
petrus Apostel en leier van die vroeë kerk: die Evangelies; Handelinge 1–15; Galasiërs 1–2; 1 en 2 Petrus. Roeping: Matteus 4:18 ev. ens. Herkenning van Jesus as die Messias. Matteus 16:13 ev; ens. Teenwoordig by die verheerliking van Jesus: Matteus 17; ens. Verloëning van Jesus: Matteus 26:29 ev; ens. Jesus se aanklag: Johannes 21. Toespraak op pinksterdag: Handelinge 2. Genesing van die verlamde by die tempel: 3. Voor die owerhede:4. Wonderdadige verlossing uit die gevangenis: 5 en 12. In Samaria: 8:4 ev. Opwekking van Tabita: 9:36 ev. Gesig, en besoek aan Kornelius: 10. Vergadering in Jerusalem: 15.
pilatus Romeinse goewerneur van Judea wat, uit vrees dat hy sy amp mag verloor, toegelaat het dat die Jode Jesus kruisig: Matteus 27; Markus 15; Lukas 3:1; 13:1; 23; Johannes 18–19/kyk artikel.
pinehas 1. ’n Priester: kleinseun van Aäron: Eksodus 6:24; Numeri 25; 31:6; Josua 22:13 ev. 2. Seun van Eti; deur die Filistyne gedood toe hulle die verbondsark geroof het: 1 Samuel 2:12ev, 4.
potifar Hoof van die farao se lyfwag in wie se huishouding Josef gedien het: Genesis 37:36; 39.
priscilla Kyk Akwila en Priscilla.
publius Hoof op die eiland Melite (Malta) wie se vader deur Paulus genees is: Handelinge 27:7–28:10.
pul Naam vir Tiglat-Pileser as koning van Babel.
ragab Die prostituut van Jerigo wat die twee verkenners versteek het Josua 2; 6.
ragel Dogter van Laban; Jakob se lieflingsvrou; moeder van Josef en Benjamin: Genesis 29–35.
ramses ii Waarskynlik die farao van die uittog (kyk Farao); foto’s.
rebekka Vrou van Isak; deur ’n slaaf van Abraham gehaal: haar lieflingseun was Jakob: Genesis 24–28.
rehabeam Seun van Salomo wat deur sy onderdrukkende gesag die koninkryk in tweeverdeelhet:1 Konings 11:43–14:31; 2 Kronieke 9:31–12:16.
rehuel Ander naam vir Jetro.
resin/reson 1. Resin, koning van Sirië, wat Juda aangeval het en deur Tiglat-Pileser gedood is: 2 Konings 15:37–16:9; Jesaja 7:1 ev. 2. Reson, koning van Damaskus, wat Israel in Salomo se tyd geteister het: 1 Konings 11:23 ev.
rodé Diensmeisie wat gaan hoor het wie by die deur is toe Petrus ná sy verlossing uit die gevangenis kom aanklop het: Handelinge 12:12 ev.
rispa Saul se byvrou wie se seuns Dawid aan die Gibeoniete oorgegee het om doodgemaak te word: 2 Samuel 3:7, 21.
ruben Oudste van Jakob se 12 seuns wat Josef probeer red het; voorvader van een van die stamme van Israel: Genesis 29:32; 30:14; 35:22; 37:12 ev; 49:3 ev.
rut Moabitiese vrou wat uit liefde vir Naomi saam met haar na Betlehem gegaan het, waar sy die vrou van Boas en die oumagrootjie van koning Dawid geword het: Rut.
sadok Saam met Abjatar priester in Dawid se hof; uit sy nageslag het die hoëpriesters vanlsraelgestam: 2 Samuel 15; 17:15; 19:11; 1 Konings 1; 2:26; 1 Kronieke; ens.
sadrag Een van Daniël se vriende in ballingskap in Babel: in die brandende oond gegooi, maar het ongedeerd uitgekom: Daniël 1; 2:49; 3.
safan Skrywer van koning Josia wat aan lg die nuus van die ontdekking van die wetboek gebring het: 2 Konings 22, 2 Kronieke 34.
safpira Saam met haar man Ananias skuldig bevind daaraan dat hulle die kerk wou bedrieg: Handelinge 5.
sagaria Naam van ’n groot aantal persone; veral bekend is die volgende: 1. Die profeet wat saam met Haggai die volk aangespoor het om die tempel te herbou; sy profesieë is in die boek Sagaria opgeteken. 2. Vader van Johannes die Doper: Lukas 1 /1.
saggeus Hoof van die tollenaars wat in Jerigo in ’n boom geklim het om Jesus te probeersien: Lukas 19:1–10.
sallum Selfaangestelde koning van Israel wat slegs een maand lank regeer het: 2 Konings 15:10 ev. Ook ’n ander naam vir Joahas van Juda.
salmaneser Opvolger van Tiglat-Pileser van Assirië wat Samaria ingeneem en die Israeliete in ballingskap weggevoer het: 2 Konings 17.
salome Een van die vroue wat Jesus en sy dissipels in Galilea gevolg het; teenwoordig by die kruisiging en op die opstandingsmôre: Markus 15:40–41; 16:1.
salomo Seun van Dawid; koning in die goue eeu van Israel; begaaf met groot wysheid, bouer van die tempel, skrywer/versamelaar van wyse spreuke: 2 Samuel 12:24; 1 Konings 1–11; 1 Kronieke 22:5–23:1; 28–2 Kronieke 9; Spreuke 1:1; 10:1; 25:1. Geboorte. 2 Samuel 12:24. Gesalf tot mederegent: 1 Konings 1. Gebed om wysheid: 1 Konings 3, 2 Kronieke 1. Bou van die tempel: 1 Konings 6–7; 2 Kronieke 3–4. Inwyding van die tempel: 1 Konings 8, 2 Kronieke 5–7. Besoek van die Koningin van Skeba: 1 Konings 10, 2 Kronieke 9. Dood: 1 Konings 11:43; 2 Kronieke 9:31.
samgar Een van Israel se rigters: Rigters 3:31; 5:6
samuel Rigter en profeet wat Israel se eerste twee konings gesalf het: 1 Samuel 1–4:1; 7–16; 19:18 ev; 25:1; 28. Geboorte:1 Samuel 1. Godpraatmethoin in die tempel: 3. Israel vra vir ’n koning: 8. Samuel en Saul: 9 ev. Samuel salf Dawid: 16. Dood: 21:1. Saul roep Samuel op deur die dodebesweerster van En-Dor: 28.
sanballat Hardnekkige teenstander van Nehemia: Nehemia 2:10, 19; 4; 6.
sanherib Koning van Assirië wat sy leër teen Hiskia in Jerusalem laat optrek het: 2 Konings 18:13 ev: 2 Kronieke 32; Jesaja 36:1 ev.
sara/sarai Vrou van Abraham; op haar oudag word sy moeder van Isak: Genesis 11:29–23:19. Sara gee Hagar aan Abraham: Genesis 16. Die belofte van ’n seun: 18. Geboorte van Isak: 21. Dood: 23:1 ev.
satan Kyk onder Sonde en kwaad in afdeling oor Sleuteltemas.
saul Eerste koning van Israel: 1 Samuel 9:1–31:13. Gesalf as koning 1 Samuel 10. Verwerp van weë sy ongehoorsaamheid: 15. Jaloesie jeens Dawid: 18 ev. Dawid spaar sy lewe: 24; 26. Raadpleging van die dodebesweerster: 28. Dood: 31 (ook 2 Samuel 1).
saulus Kyk Paulus.
sebna Skrywer, staatsekretaris van Hiskia wat met Sanherib se Assiriese afvaardiging onderhandel het: 2 Konings 18–19; Jesaja 36–37.
sebulon Een van Jakob se 12 seuns: voorvader van een van die stamme van Israel: Genesis 30:20; 49:13.
sedekia 1. Laaste koning van Juda; sy opstand het die aanval van Nebukadnesar en die verwoesting van Jerusalem meegebring: 2 Konings 24–25; 2 Kronieke 36; Jeremia 21; 32; 34; 37–39; ens. 2. Vals profeet in die tyd van Agab: 1 Konings 22; 2 Kronieke 18.
sefanja Profeet wie se profesieë in die boek Sefanja opgeteken is.
sefas Kyk onder Petrus.
sem Een van Noag se drie seuns; voorvader van ’n aantal volke: Genesis 6:10–10:31.
serag Etiopiër wat Juda binnegeval het, maar deur Asa verslaan is: 2 Kronieke 14:9–15.
sergius paulus Goewerneur van Siprus wat versoek het om Paulus se boodskap te hoor: Handelinge 13:7 ev.
serubbabel Leier ten tyde van die terugkeer uit ballingskap en met die herbou van die tempel: Esra 2:2; 3–5; Haggai; Sagaria 4.
sesbassar Die skat van die tweede tempel, waarvan hy die fondamente gelê het, isaan hom toevertrou: Esra 1:8 ev: 5:14 ev.
set Seun van Adam en Eva, wat ná Abel se dood gebore is: Genesis 4:25 ev.
siba Amptenaar van Saul wat Dawid van Mefiboset vertel het: 2 Samuel 9, 16.
sigem Prins wat Jakob se dogter Dina onteer het: Genesis 34.
sihon Amoritiese koning, oos van die Jordaan, wat deur die Israeliete oorwin is: Numeri 21.
silas/silvanus ’n Leier van die gemeente in Jerusalem wat saam met Paulus op sy sendingreise gegaan en as sekretaris gedien het vir sommige van die briewe aan die gemeentes: Handelinge 15:22–18:5; 2 Korintiërs 1:19; 1 Tessalonisense 1:1; 2 Tessalonisense 1:1; 1 Petrus 5:12.
silpa Slavin van Lea wat vir Jakob twee seuns gebaar het: Genesis 29:24; 30:9–13.
seméi Benjaminiet wat Dawid gevloek het ten tyde van Absalom se opstand: 2 Samuel 16:19; 1 Konings 2.
simeon 1. Een van Jakob se 12 seuns; voorvader van een van die stamme van Israel; saam met Josef as gysetaar in Egipte agtergelaat: Genesis 29:33; 34:25 ev; 42:24 ev; 49:5 ev. 2. Die godvresende man wat teenwoordig was toe Jesus na die tempel gebring is—sy gebed staan bekend as die Nunc Dimittis: Lukas 2:22–35.
simon 1. Simon Petrus: kyk onder Petrus. 2. Simon, ’n fanatieke yweraar, een van die 12 apostels: Matteus 10:4; ens, Handeling 1:13. 3. Een van Jesus se broers: Matteus 13:55. 4. Simon, die melaatse, in wie se huis in Betanië Jesus gesalf is: Matteus 26:6; Markus 14:3. 5. ’n Fariseër: Lukas 7:40 ev. 6. Simon van Sirene, wat die kruis gedra het: Matteus 27:32; ens. 7. Simon, die towenaar, wat die gawe van die Heilige Gees probeer koop het: Handelinge 8.8. Simon, die leerlooier, in wie se huis in Joppe Petrus ’n gesig gehad het: Handelinge 9:43 ev.
simri Koning van Israel slegs ’n week lank: 1 Konings 16.
simson Baasvegtervan die Israelieteteen die Filistyne in die tyd van die rigters: Rigters 13–16.
sippora Dogter van Jetro; vrou van Moses: Eksodus 2:21; 4:24 ev;18.
sirenius Goewerneur van Sirië toe Jesus gebore is: Lukas 2:2.
sisak Kyk onder Farao.
sisera Kanaänitiese leërhoof wat deur Jael gedood is: Rigters 4–5. So Kyk onder Farao.
sofar Een van Job se drie vriende: Job 2:11; ens/pp320ev.
sostenes Hoof van die sinagoge in Korinte: Handelinge 18:17; miskien dieselfde nrian wat in 1 Korintiërs 1:1 genoem word.
stefanas Korintiese Christen wat deur Paulus gedoop is:1 Korintiërs 1:16; 16:15 ev.
stefanus Een van die sewe manne wat gekies is om om te sien na die praktiese aangeleenthede in die kerk; eerste martelaar vir Christus: Handelinge 6–7.
tabita Kyk onder Dorkas.
tamar 1 Skoondogter van Juda wat vir hom ’n tweeling gebaar het: Genesis 38. 2. Dogter van Dawid wat deur Amnon onteer is: 2 Samuel 13.
teofilus Romein aan wie Lukas sy Evangelie en Handelinge gerig het: Lukas 1:3; Handelinge 1:1.
tera Vader van Abraham: Genesis 11:24 ev.
tomas Een van die 12 apostels: was afwesig toe die ander die opgestane Christus die eerste keer gesien het: Matteus 10:3; ens; Johannes 11:16; 14:5; 20:24 ev.
tiberius Romeinse keiser: Lukas 3:1.
tigikus Christen wat saanri met Pautus na Jerusalem gereis het: het Paulus se briewe saamgeneem toe hy Onesimus na Kolosse vergesel het: Handelinge 20:4; Efesiërs 6:21; Kolossense 4:7 ev: 2 Timoteus 4:12; Titus 3:12.
tiglat-pileser Magtige koning van Assirië na wie Agas hom gewend het om hulp teen Sirië en Israel: 2 Konings 15:29; 16:7 ev; 2 Kronieke 28:16 ev.
timoteus Jong metgesel en medesendingarbeidervan Paulus: later verantwoordelik vir die gemeente in Efese; het twee briewe van Paulus ontvang oor leiding in die kerk: Handelinge 16:1 ev; 17:14; 18:5; 19:22; 20:4; 1 Korintiërs 4:17; 16:10; 2 Korintiërs 1:19; Filippense 2:19ev; 1 Tessalonisense 3:2 ev: 1 en 2 Timoteus; Hebreërs 13:23.
tirhaka Kyk onder Farao.
titus Metgesel en medesendingsarbeider van Paulus; het die verhouding met die gemeente in Korinte weer reggestel; na Kreta gestuur, waar hy ’n brief van advies van Paulus ontvang het: 2 Korintiërs 2:12; 7:6 ev; 8 12:18; Galasiërs 2; 2 Timoteus 4:10; Titus.
tobija Vyand van Nehemia: Nehemia 2; 4; 6, 13.
trofimus Efesiese Christen wat saam met Paulus na Jerusalem gegaan het: Handelinge 20:4; 21:29; 2 Timoteus 4:20.
urija 1. Hetitiese kryger in Dawid se leër; man van Batseba, deur Dawid na sy dood gestuur: 2 Samuel 11. 2. Priester in Jerusalem: 2 Konings 16. 3. Profeet in Jeremia se tyd wat Jojakim laat doodmaak het: Jeremia 26:20 ev.
ussa Man wat aan die ark geraak en gesterf het toe dit van Kirjat-Jearim vervoer is: 2 Samuel 6.
ussia Ander naam vir Asarja.
vasti Koningin wat deur Ahasveros afgesit is: Ester1.
Alexander, David, and Alexander, Pat: Handboek by Die Bybel. electronic edition. Kaapstad : Lux Verbi, 1998, c1986, S. 662